Gw mau tau Kembali ke kabinet dari Khairy Jamaluddin. Jelasin dalam bahasa melayu

Khairy kembali ke Kabinet pada Mac 2020 untuk berkhidmat sebagai Menteri Sains, Teknologi dan Inovasi (MOSTI) di bawah pentadbiran Perdana Menteri kelapan Muhyiddin Yassin yang dipimpin oleh Perikatan Nasional (PN). Pelantikan beliau sebagai Menteri MOSTI adalah semasa pandemik COVID-19 di Malaysia. Beliau telah menandatangani perjanjian dengan China untuk Malaysia diberi keutamaan akses kepada vaksin COVID-19 yang dibangunkan di China. Pada Februari 2021, Khairy dilantik sebagai Menteri Penyelaras Program Imunisasi COVID-19 Kebangsaan (PICK). Beliau mengetuai Pasukan Petugas Khas untuk menguruskan pelaksanaan proses vaksinasi.

Pada 16 Ogos 2021, Muhyiddin dan kabinet beliau meletak jawatan susulan kehilangan sokongan majoriti ahli-ahli parlimen. Khairy hilang jawatannya sebagai Menteri MOSTI dan Menteri Penyelaras PICK. Timbalan Perdana Menteri Ismail Sabri Yaakob seterusnya dilantik oleh Yang di-Pertuan Agong Al-Sultan Abdullah Ri'ayatuddin Al-Mustafa Billah Shah sebagai pengganti Muhyiddin. Khairy sekali lagi kembali ke kabinet dengan jawatan lain, iaitu sebagai Menteri Kesihatan. Beliau mengangkat sumpah jawatan dan mengambil alih tugas pada 30 Ogos 2021.